
[bookmark: _Hlk221094686]REPUBLIKA HRVATSKA 				          		              
TRGOVAČKI SUD U PAZINU					           
52000 Pazin, Dršćevka 1							
   										     St-456/2023-76


Z A P I S N I K
od 2. rujna 2026.
Sastavljen kod Trgovačkog suda u Pazinu o skupštini vjerovnika, 
u stečajnom postupku nad dužnikom 
MED I MLIJEKO j.d.o.o. u stečaju, Pula, Prilaz Barake 6, OIB: 99300557034

OD SUDA PRISUTNI:
Adrijana Labinjan Skok, sutkinja 
Jasmina Matika, zapisničarka

Početak u 10:00 sati.

Ročište je javno.

Utvrđuje se da su pristupili:
- stečajni upravitelj Josip Pećarić, na daljinu
- za Republiku Hrvatsku, Milena Paskaš Medica, zamjenica u ŽDO u Puli, na daljinu

	Utvrđuje se da je za ovo ročište poziv vjerovnicima istaknut na e-Oglasnoj ploči suda dana 16. srpnja 2026.

	Stečajni upravitelj izlaže izvješće usmeno kao i pisano te dodaje da se u odnosu na pisano izvješće od 27. svibnja 2026. situacija samo promijenila utoliko što je odgođeno ročište u parnici protiv Dijane Tadić zbog neuredne dostave i zakazano za 22.9.2026. U prekršajnom postupku protiv stečajnog dužnika (ZAMP) održano je ročište i saslušan svjedok te predstoji ročište radi iznošenja obrane okrivljene pravne osobe. Na računu stečajnog dužnika trenutno se nalazi iznos od 941,77 eura. Također sam zaprimio prekršajni nalog Općinskog suda u Puli vezano uz počinjenje prekršaja po Zakonu o minimalnoj plaći na štetu radnice Alice de Francesco te je izrečena novčana kazna u iznosu od 2.080,00 eura za stečajnog dužnika. Kao i u pisanom izvješću, ustrajem kod navoda o minimalno očekivanim troškovima u narednom razdoblju od 6 mjeseci od 3.514,26 eura koji se odnose većim dijelom na troškove knjigovodstva, nagradu stečajnom upravitelju koja nije isplaćena, naknadu banci i troškove financijskog vještačenja ukoliko do toga dođe. 

	Predlaže da sud u rješenju o obustavi i zaključenju postupka ovlasti stečajnog upravitelja da u ime stečajne mase nastavi vođenje parničnog postupka pred Općinskim sudom u Puli, Povrv-94/2026, protiv tuženice Dijane Tadić.

	Utvrđuje se da je Republika Hrvatska dostavila pisani podnesak u kojem se suglasila da se stečajni postupak obustavi i zaključi zbog nedostatnosti stečajne mase za namirenje troškova postupka.


	Sutkinja donosi

R j e š e nj e

Odluka će biti dostavljena u pisanom obliku.


	S obzirom da se ročište održava na daljinu, prisutni potvrđuju da su tijek sastava zapisnika pratili putem zvučnika i putem ekrana na svojim računalima te da nemaju prigovora na sastav zapisnika koji neće potpisivati a objaviti će se na e-Oglasnoj ploči.


  Dovršeno u 10:13 sati.



    Sutkinja            	   Zapisničarka	            Vjerovnici	      	Stečajni upravitelj



	





